text: El Barça s'enfronta al Cangas amb el cap posat a la Champions
  Esports 24/09/2014
  Els blaugranes visiten la pista del conjunt galleg (20:45 hores) dies abans de debutar en competició europea
  La nova plantilla del Barça d'handbol / FCBARCELONA.CAT
  BarcelonaDesprés de tres jornades on el Barça de Xavi Pascual ha passat per sobre els seus rivals en la Lliga Asobal, els blaugranes s'enfronten al Cangas aquesta nit (20:45 hores) dies abans de debutar en la Champions d'avant l'Alingsas, vigent campió de la lliga sueca. Els homes de Pascual, que no tenen rival en la competició estatal, tenen ganes d'encarar el repte d'arribar a una nova Final Four europea.
  Abans d'iniciar aquesta camí europeu, però, el Barça visita la pista del Frigoríficos Morrazo en la quarta jornada de lliga. Els gallecs, que han sumat dues victòries i una derrota, esperen fer-se forts al pavelló O Gatañal i sorprendre el seu rival.
  Xavi Pascual, que la jornada passada va deixar fora de la convocatòria Rutenka per decisió tècnica, seguirà repartint minuts entre els seus jugadors. El capità Víctor Tomàs, encara lesionat, es quedarà a Barcelona fent treball de recuperació.